Legal Document

Category: 155

Text:
22. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./13 Μαρτ. 1957 Περί συμπληρώσεως του από 5.9.1956 Β.Δ/τος «περί τροποποιήσεως του σχεδίου Αθηνών και κατασκευής στοών». Έχοντες υπ’ όψιν τας διατάξεις των άρθρ. 9 και 85Α του από 17 Ιουλίου 1923 Ν.Δ/τος «περί σχεδίων των πόλεων κλπ» και ιδόντες την υπ’ αριθ. 719/1956 γνωμοδότησιν του Συμβουλίου Επικρατείας, προτάσει του Ημετέρου επί του Οικισμού Υφυπουργού, απεφασίσαμεν και διατάσσομεν: Άρθρον μόνον.-1.Αι διατάξεις του άρθρ. 4 του από 5.9.1956 Β.Δ/τος «περί τροποποιήσεως του σχεδίου Αθηνών και κατασκευής στοών» (Φ.Ε.Κ 208), ισχύουν και δια τα οικόπεδα της πόλεως Αθηνών, εφ’ ων η κατασκευή στοών έχει επιβληθή προ της ισχύος του ως άνω Δ/τος. 2.Δια οικόπεδα κείμενα επί των λεωφόρων Ελευθερίου Βενιζέλου και Βασιλίσσης Σοφίας η παρ. 2 του άρθρ. 4 του ως άνω από 5.9.1956 Β.Δ/τος δεν ισχύει. Εις τον επί του Οικισμού Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 23.Ε.α.22 Σχέδιο Πόλεως Αθηνών Πειραιώς